Vieraskielisten osuus Espoossa kasvaa rajusti – kaupunki petraa kotouttamista: Lisää vieraskielisiä palveluja

Vieraskielisten osuus espoolaisista kasvaa nopeasti. Viimke vuoden alussa heitä oli reilut 15 prosenttia väestöstä eli lähes 42 000 . arkisto/Johanna Erjonsalo

Seppo Korkman

Espoo haluaa varmistaa nopeasti kasvavalle maahanmuuttajataustaisten kaupunkilaisten joukolle yhdenvertaiset palvelu kantaespoolaisten kanssa.

Elinkeino- ja kilpailukykyjaoston osaltaan hyväksymässä kaupungin kotouttamisohjelmassa vuosille 2018-2021 periaatteet, joilla tuohon yhdenvertaiseen kohteluun päästään.

Ohjelman mukaan eri toimenpitein tähdätään muun muassa siihen, että kaikkien, myös nuorten maahanmuuttajataustaisten työttömyysaste laskee kantaväestön tasoa.

Maahanmuuttajien opintopolut halutaan niinikään yhdenvertaistaa muiden espoolaisten kanssa. Maahanmuuttajien asunnottomuus pyritään jatkossa torjumaan jo ennakkoon. Espoon tavoitteena on myös lisätä kaupungin maahanmuuttajataustaisen henkilöstön määrää, jotta se vastaisi nykyistä paremmin kaupungin väestörakennetta.

Vuoden 2017 alussa 15,2 prosenttia espoolaisista, eli 41 652 henkilöä puhui äidinkielenään muuta kuin suomea tai ruotsia. Vieraskielisten kaupunkilaisten määrä on yli kaksinkertaistunut vuoden 2010 jälkeen. Kaupunkilaiset puhuvat äidinkielenään 122 eri kieltä. Vieraskielisten espoolaisten määrä on kasvanut vuosittain yli 3 000 hengellä ja vastannut 70 prosenttia kaupungin väestönkasvusta. Vieraskielisten osuuden Espoon työikäisestä väestöstä ennustetaan nousevan 30 prosenttiin vuoteen 2030 mennessä.

Lopullisesti kotouttamisohjelmasta päättää valtuusto.